title: Komisijas Īstenošanas regula (ES) 2018/1864 (2018. gada 28. novembris) par atsevišķu preču klasifikāciju kombinētajā nomenklatūrā

text:
                  29.11.2018

                  LV

                  Eiropas Savienības Oficiālais Vēstnesis

                  L 304/3

         KOMISIJAS ĪSTENOŠANAS REGULA (ES) 2018/1864
         (2018. gada 28. novembris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 28. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 269, 10.10.2013., 1. lpp.

            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija (KN kods)

                        Pamatojums

                        (1)

                        (2)

                        (3)

                        Izstrādājums sastāv no šādām sastāvdaļām (masas %):

                        1517 90 99

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 1517 , 1517 90  un 1517 90 99  formulējumu.
                        Izstrādājumu nevar klasificēt pozīcijā 1504  kā zivju eļļu, jo tas ir samaisīts ar saulespuķu eļļu un pozīcijas nosaukums nepieļauj dzīvnieku un augu eļļu maisījumus.
                        No dzīvnieku un augu eļļām iegūti pārtikas maisījumi ir klasificējami pozīcijā 1517  (sk. arī Harmonizētās sistēmas skaidrojumu par pozīciju 1517  pirmās daļas 3) punktu).
                        Tāpēc izstrādājums ir klasificējams ar KN kodu 1517 90 99  kā no dzīvnieku un augu eļļām iegūts pārtikas maisījums.

                                    —

                                    zivju eļļa

                        99,7307,

                                    —

                                    tokoferoli

                        0,1885,

                                    —

                                    saulespuķu eļļa

                        0,0808.

                        Zivju eļļa ir no šādu dzimtu zivīm iegūtu eļļu maisījums: Engraulidae, Osmeridae, Carangidae, Clupeidae, Salmonidae un Scombridae. Zivju eļļa nav zivju aknu eļļa.
                        Tokoferoli tiek ar nolūku pievienoti zivju eļļai, lai novērstu lipīdu oksidēšanos. Saulespuķu eļļa kalpo kā tokoferolu nesējviela un apjoma palielinātājs pirms to samaisīšanas ar zivju eļļu. Turklāt saulespuķu eļļa nodrošina, ka samaisīšanas laikā tokoferoli tiek pilnībā izšķīdināti zivju eļļā.
                        Izstrādājums tiek uzrādīts bez taras, un to izmanto mīksto želejas kapsulu ražošanā.


title: Komisijas Īstenošanas regula (ES) 2018/1866 (2018. gada 28. novembris), ar ko Regulu (EK) Nr. 474/2006 groza attiecībā uz tādu gaisa pārvadātāju sarakstu, kuru darbība Savienībā ir aizliegta vai kuriem piemēro darbības ierobežojumus Savienībā (Dokuments attiecas uz EEZ.)

text:
                  29.11.2018

                  LV

                  Eiropas Savienības Oficiālais Vēstnesis

                  L 304/10

         KOMISIJAS ĪSTENOŠANAS REGULA (ES) 2018/1866
         (2018. gada 28. novembris),
         ar ko Regulu (EK) Nr. 474/2006 groza attiecībā uz tādu gaisa pārvadātāju sarakstu, kuru darbība Savienībā ir aizliegta vai kuriem piemēro darbības ierobežojumus Savienībā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2005. gada 14. decembra Regulu (EK) Nr. 2111/2005 par darbības aizliegumam Kopienā pakļauto gaisa pārvadātāju Kopienas saraksta izveidi un gaisa transporta pasažieru informēšanu par apkalpojošā gaisa pārvadātāja identitāti un par Direktīvas 2004/36/EK 9. panta atcelšanu (1) un jo īpaši tās 4. panta 2. punktu,
         tā kā:

                     (1)

                     Ar Komisijas Regulu (EK) Nr. 474/2006 (2) ir izveidots darbības aizliegumam Savienībā pakļauto gaisa pārvadātāju saraksts.

                     (2)

                     Saskaņā ar Regulas (EK) Nr. 2111/2005 (3) 4. panta 3. punktu dažas dalībvalstis un Eiropas Savienības Aviācijas drošības aģentūra (EASA) ir sniegušas Komisijai informāciju, kas attiecas uz minētā saraksta atjaunināšanu. Attiecīgu informāciju ir sniegušas arī trešās valstis un starptautiskās organizācijas. Pamatojoties uz minēto informāciju, saraksts būtu jāatjaunina.

                     (3)

                     Komisija ir informējusi visus attiecīgos gaisa pārvadātājus vai nu tieši, vai ar to iestāžu starpniecību, kuras ir atbildīgas par attiecīgo gaisa pārvadātāju regulatīvo uzraudzību, un norādījusi būtiskos faktus un apsvērumus, ar ko tā pamatos lēmumu noteikt šiem gaisa pārvadātājiem darbības aizliegumu Savienībā vai grozīt nosacījumus darbības aizliegumam, kas noteikts Regulas (EK) Nr. 474/2006 A un B pielikuma sarakstos iekļautiem gaisa pārvadātājiem.

                     (4)

                     Komisija attiecīgajiem gaisa pārvadātājiem ir devusi iespēju iepazīties ar dalībvalstu iesniegtajiem dokumentiem, iesniegt rakstiskas piezīmes un mutiski izklāstīt savus apsvērumus Komisijai, kā arī ar Regulu (EK) Nr. 2111/2005 izveidotajai komitejai (Aviācijas drošības komitejai).

                     (5)

                     Komisija informēja Aviācijas drošības komiteju par notiekošajām kopīgajām apspriedēm saskaņā ar Regulu (EK) Nr. 2111/2005 un Komisijas Regulu (EK) Nr. 473/2006 (4) ar Angolas, Baltkrievijas, Beninas, Gambijas, Indonēzijas, Mauritānijas, Meksikas, Moldovas, Nepālas, Krievijas, Taizemes, Venecuēlas un Zambijas kompetentajām iestādēm un gaisa pārvadātājiem. Komisija informēja Aviācijas drošības komiteju arī par aviācijas drošības stāvokli Afganistānā, Gabonā, Kazahstānā, Lībijā un Mozambikā.

                     (6)

                        EASA informēja Komisiju un Aviācijas drošības komiteju par rezultātiem, kas gūti, analizējot perona pārbaudes, kuras veiktas atbilstīgi Ārvalstu gaisa kuģu drošības novērtēšanas programmai (SAFA) saskaņā ar Komisijas Regulu (ES) Nr. 965/2012 (5).

                     (7)

                     Turklāt EASA informēja Komisiju un Aviācijas drošības komiteju par tehniskās palīdzības projektiem, ko īsteno trešās valstīs, uz kurām attiecas Komisijas Regulā (EK) Nr. 474/2006 paredzētais darbības aizliegums. EASA informēja par plāniem un paustajiem lūgumiem arī turpmāk saņemt tehnisku palīdzību un turpināt sadarbību nolūkā uzlabot trešo valstu civilās aviācijas iestāžu administratīvās un tehniskās spējas, lai palīdzētu tām novērst neatbilstību spēkā esošajiem starptautiskajiem civilās aviācijas drošības standartiem. Dalībvalstis tika aicinātas atbildēt uz šiem lūgumiem uz divpusējas vienošanās pamata, to koordinējot ar Komisiju un EASA. Šajā saistībā Komisija atkārtoti uzsvēra, ka ir lietderīgi informēt – šim nolūkam it sevišķi izmantojot Starptautiskās Civilās aviācijas organizācijas (ICAO) kopīgā palīdzības tīkla drošības jomā datubāzi – starptautiskās aviācijas aprindas par tehnisko palīdzību trešām valstīm, ko Savienība un tās dalībvalstis sniedz nolūkā uzlabot aviācijas drošību visā pasaulē.

                     (8)

                     Eirokontrole sniedza Komisijai un Aviācijas drošības komitejai jaunāko informāciju par SAFA un trešās valsts ekspluatantu (TCO) brīdināšanas funkcijas statusu, kā arī jaunākos statistikas datus par brīdinājuma ziņojumiem par gaisa pārvadātājiem, kuru darbībai piemērots aizliegums.

            Savienības gaisa pārvadātāji

                     (9)

                     Pēc analīzes, kuru veica EASA, iepazīstoties ar informāciju, kuras pamatā ir Savienības gaisa pārvadātāju gaisa kuģiem veiktās perona pārbaudes un EASA veiktās standartizācijas pārbaudes, kā arī specifiskas valstu aviācijas iestāžu veiktas pārbaudes un revīzijas, dažas dalībvalstis ir veikušas konkrētus izpildes nodrošināšanas pasākumus un informējušas Komisiju un Aviācijas drošības komiteju par šiem pasākumiem. Bulgārija un Malta informēja Komisiju un Aviācijas drošības komiteju par darbībām, ko tā ir veikusi attiecībā uz attiecīgi Bulgārijā un Maltā sertificētiem gaisa pārvadātājiem.

                     (10)

                     Dalībvalstis atkārtoti apliecināja savu gatavību attiecīgi rīkoties gadījumā, ja jebkāda drošības informācija liecinās par to, ka pastāv tiešs drošības apdraudējums, kurš radies tāpēc, ka Savienības gaisa pārvadātāji nenodrošina atbilstību attiecīgajiem drošības standartiem.

            Angolas gaisa pārvadātāji

                     (11)

                     Ar 2018. gada 30. aprīļa vēstuli Komisija pieprasīja Angolas kompetentajai iestādei Instituto Nacional da Aviação Civil (INAVIC) dokumentu un veicamo darbību sarakstu.

                     (12)

                        INAVIC laikus iesniedza visus pieprasītos dokumentus. EASA analizēja INAVIC iesniegtos dokumentus un secināja, ka izklāsts ir skaidrs un labi strukturēts. Turklāt INAVIC iesniegtās gaisa kuģa ekspluatanta apliecības (AOC) un ekspluatācijas specifikācijas atbilst ICAO formātam. INAVIC sniedza labu pārskatu par turpmākajiem pasākumiem saistībā ar Angolas gaisa pārvadātāju drošības uzraudzības laikā konstatētajiem faktiem lidojuma operāciju (OPS) un lidojumderīguma (AIR) jomās.

                     (13)

                        INAVIC procedūras un noteikumi kopš 2015. gada ir atjaunināti galvenokārt AIR, OPS un aviācijas medicīnas jomā. Turklāt saskaņā ar attiecīgajiem starptautiskajiem drošības standartiem INAVIC ir aktīvi sniegusi ICAO sava korektīvo pasākumu plāna (KPP) atjauninājumus.

                     (14)

                     Lai iegūtu sīkāku un uz pierādījumiem balstītu izpratni par pārraudzības darbībām Angolā, Komisija prasīja INAVIC sniegt ziņojumus par AOC derīguma termiņa pagarināšanas pārbaudēm vai revīzijām, tostarp detalizētu aprakstu par konstatējumiem un veiktajiem turpmākajiem pasākumiem attiecībā uz gaisa pārvadātājiem Sonair, Air Jet un Heli-Malongo.

                     (15)

                     Minētie ziņojumi tika nosūtīti EASA, kura secināja, ka tajos iekļautie dati ir būtiski un kvalitatīvi. Šie ziņojumi arī parādīja, ka attiecīgie gaisa pārvadātāji ir īstenojuši atbilstīgus korektīvus pasākumus, pamatojoties uz INAVIC konstatējumiem.

                     (16)

                        INAVIC informēja Komisiju, ka ir sertificēti divi jauni gaisa pārvadātāji, proti, Bestflya Aircraft Management un SJL. INAVIC arī informēja Komisiju, ka septiņiem gaisa pārvadātājiem, proti, Air Nave, Air26, Angola Air Services, Diexim, Fly540, Gira Globo un Mavewa, vairs nav derīgas AOC.

                     (17)

                     Pamatojoties uz šobrīd pieejamo informāciju, Komisija secina, ka INAVIC ir panākusi progresu starptautisko drošības standartu īstenošanā. Tomēr, pirms var pieņemt jebkādu lēmumu attiecībā uz Angolas gaisa pārvadātājiem noteiktā aizlieguma atcelšanu, progress ir jāpārbauda Savienības novērtējuma apmeklējumā uz vietas pie INAVIC un izvēlētajiem Angolas gaisa pārvadātājiem.

                     (18)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz darbības aizliegumam Savienībā pakļauto Angolas gaisa pārvadātāju saraksts būtu jāgroza un tajā būtu jāiekļauj jauni gaisa paŗvadātāji Bestflya Aircraft Management un SJL. Gaisa pārvadātāji Air Nave, Air26, Angola Air Services, Diexim, Fly540, Gira Globo un Mavewa būtu jāsvītro no Regulas (EK) Nr. 474/2006 A pielikuma, jo tiem vairs nav derīgas AOC.

            Baltkrievijas gaisa pārvadātāji

                     (19)

                     Papildus drošības trūkumiem, ko EASA konstatēja saistībā ar TCO atļaujas piešķiršanas procedūru, Komisija 2018. gada 17. septembrī uzsāka apspriedes ar Baltkrievijas civilās aviācijas iestādi Aviation Department of Belarus (AD-BLR) saskaņā ar Regulas (EK) Nr. 473/2006 3. panta 2. punktu.

                     (20)

                     2018. gada 8. novembrī Komisija, EASA un AD-BLR pārstāvji rīkoja tehnisku sanāksmi. Šajā sanāksmē Komisija uzsvēra, cik svarīgi ir saņemt pareizu un regulāru informāciju par drošības uzraudzības darbībām. AD-BLR izklāstīja korektīvos pasākumus, kas veikti, lai novērstu drošības trūkumus, ko EASA konstatēja TCO atļaujas piešķiršanas un uzraudzības pasākumu ietvaros. Lai gan minētā informācija tika pieprasīta jau apspriešanas sākumā, AD-BLR nesniedza pietiekamu informāciju par uzraudzības pasākumu plānošanu un rezultātiem. Ņemot vērā grūtības, ar kādām galvenokārt drošības trūkumu dēļ TCO atļaujas piešķiršanas procesā saskaras daži Baltkrievijā sertificēti pretendenti, Komisija atkārtoti uzsvēra, ka ir svarīgi, lai AD-BLR nodrošinātu atbilstību attiecīgajiem starptautiskajiem drošības standartiem, vienlaikus pildot drošības pienākumus.

                     (21)

                     Ņemot vērā pastāvošos drošības trūkumus, Komisija saskaņā ar Regulas (EK) Nr. 2111/2005 7. pantu aicināja AD-BLR uz uzklausīšanu, kas notika 2018. gada 13. novembrī. Minētajā uzklausīšanā AD-BLR sniedza Komisijai un Aviācijas drošības komitejai vispārīgu informāciju par aviācijas nozari Baltkrievijā, par uzraudzības pasākumiem pieejamo personālu un par to, kā Baltkrievija veic negadījumu izmeklēšanu. AD-BLR arī informēja par drošības uzraudzības statusu Baltkrievijā, atsaucoties uz attiecīgajiem ICAO kritiskajiem elementiem. AD-BLR atkārtoti aicināja cieši sadarboties ar ES un informēja par dažu ES regulu īstenošanas sākumu, jo īpaši attiecībā uz lidojumderīgumu un ekspluatāciju. Ar pārliecību, ka tās darbībā tiek pilnībā ievēroti starptautiskie drošības standarti, AD-BLR aicināja ES veikt novērtējuma apmeklējumu, lai gūtu labāku priekšstatu par Baltkrievijas drošības uzraudzības sistēmu.

                     (22)

                     Komisija uzskata, ka dokumentētas informācijas trūkums un sarežģīta informācijas apmaiņa kopš oficiālās apspriešanās sākuma apgrūtina iespēju novērtēt, kā AD-BLR pilda savus pienākumus. Tāpēc Komisija uzskata, ka pirms nākamās Aviācijas drošības komitejas sanāksmes ir jāveic Savienības novērtējuma apmeklējums uz vietas.

                     (23)

                     Turklāt Komisija uzskata, ka BELAVIA (vienīgā Baltkrievijā sertificētā plānoto pasažieru pārvadājumu operatora) SAFA perona pārbaužu rezultāti šajā posmā nerada īpašas drošības bažas par šo gaisa pārvadātāju. Attiecībā uz gaisa pārvadātājiem, kas veic kravas pārvadājumus, EASA jau ir veikusi izpildes pasākumus pret JSC Aircompany Grodno un Transaviaexport Airlines.

                     (24)

                     Lai gan ir skaidrs, ka dažādie konstatētie trūkumi būs jānovērš, tie vēl nav uzskatāmi par tādiem, kas attaisno Baltkrievijas gaisa pārvadātāju iekļaušanu Regulas (EK) Nr. 474/2006 A pielikumā.

                     (25)

                     Tāpēc, pamatojoties uz pašreiz pieejamo informāciju, saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Baltkrievijas gaisa pārvadātājiem.

                     (26)

                     Dalībvalstīm būtu jāturpina pārbaudīt, vai Baltkrievija faktiski izpilda attiecīgo starptautisko drošības standartu prasības, un tālab jāpiešķir prioritāte Baltkrievijā sertificēto gaisa pārvadātāju gaisa kuģu perona pārbaudēm saskaņā ar Regulu (ES) Nr. 965/2012.

                     (27)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta rīkoties atbilstoši Regulai (EK) Nr. 2111/2005.

            Beninas gaisa pārvadātāji

                     (28)

                     Komisija 2017. gada maijā visus Beninas pakļautībā esošos gaisa pārvadātājus izņēma no Regulas (EK) Nr. 474/2006 (6) A pielikuma.

                     (29)

                     Komisija 2018. gada 14. septembra vēstulē lūdza Beninas civilās aviācijas valsts aģentūru Agence Nationale de l'Aviation Civile du Bénin (ANAC Bénin) iesniegt dokumentus, kas attiecas uz iestādes struktūru, tās uzraudzības sistēmu un darbībām, tostarp AOC turētāju un reģistrēto gaisa kuģu sarakstu, kā arī veiktajām izpildes nodrošināšanas darbībām.

                     (30)

                        ANAC Bénin2018. gada 15. oktobrī sniedza pieprasīto informāciju, tostarp sīkāku informāciju par ANAC Bénin iekšējo organizāciju, personāla kvalifikāciju, apmācības politiku, uzraudzības procesu, atgadījumu ziņošanas sistēmu un licenču izdošanas un apstiprināšanas procesu.

                     (31)

                     Iesniegtie dokumenti arī ziņoja, ka ir divi gaisa pārvadātāji, ko sertificējusi ANAC Bénin, proti, Air Taxi Bénin un ASAB.

                     (32)

                     Komisija mudina ANAC Bénin sniegt regulārus ziņojumus par pastāvīgiem uzlabojumiem starptautisko drošības standartu īstenošanā un par jebkādu jaunu saistītu informāciju, jo īpaši par jaunu gaisa pārvadātāju sertifikāciju.

                     (33)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Beninas gaisa pārvadātājiem.

            Gambijas gaisa pārvadātāji

                     (34)

                     Gambijas gaisa pārvadātāji nekad nav bijuši iekļauti Regulas (EK) Nr. 474/2006 A pielikumā. Komisija 2018. gada 24. augusta vēstulē lūdza Gambijas civilās aviācijas iestādi Civil Aviation Authority of Gambia (CAAG) iesniegt dokumentus, kas attiecas uz iestādes struktūru, tās uzraudzības sistēmu un uzraudzības darbībām, tostarp AOC turētāju un reģistrēto gaisa kuģu sarakstu, un veiktajām izpildes nodrošināšanas darbībām. CAAG iesniedza pieprasīto informāciju 2018. gada 28. septembrī.

                     (35)

                        CAAG informēja Komisiju, ka minētajā laikā valstī nebija AOC turētāju un gaisa kuģu reģistrā bija 18 gaisa kuģi. Vairāki no šiem gaisa kuģiem ir noliktavā, citi vairs nedarbojas.

                     (36)

                     Attiecībā uz gaisa pārvadātāju Sonnig International Private Jets Gambia – SIPJ(G) CAAG apstiprināja, ka tam kopš 2017. gada augusta nav derīgas Gambijas AOC.

                     (37)

                     Tajā pašā vēstulē CAAG arī informēja, ka laikā no 2018. gada 16. līdz 26. jūlijamICAO veica ICAO drošības uzraudzības revīziju ICAO USOAP-CMA programmas ietvaros. CAAG apņēmās iesniegt Komisijai revīzijas ziņojumu, tiklīdz tas būs pieejams. Iepriekšējo revīziju rezultāti, kas iegūti 2005. gadā, liecina par 78,46 % efektīvu īstenošanu.

                     (38)

                     Pamatojoties uz minēto informāciju, Komisija uzskata, ka pašlaik nav norāžu par to, ka CAAG nespētu pildīt savas starptautiskās saistības attiecībā uz drošības uzraudzību.

                     (39)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Gambijas gaisa pārvadātājiem.

            Indonēzijas gaisa pārvadātāji

                     (40)

                     2018. gada jūnijā visi Indonēzijas gaisa pārvadātāji tika svītroti no Regulas (EK) Nr. 474/2006 A pielikuma (7). Nolūkā turpināt drošības uzraudzības monitoringu Indonēzijā Komisija un Indonēzijas civilās aviācijas ģenerāldirektorāts Directorate General of Civil Aviation of Indonesia (Indonēzijas DGCA) turpina apspriedes saskaņā ar Regulas (EK) Nr. 473/2006 3. panta 2. punktu. Komisija uzrauga, kā virzās Indonēzijas DGCA aviācijas drošības uzraudzības sistēmas Indonēzijā saskaņošana ar starptautiskajiem drošības standartiem. Šajā sakarā ar 2018. gada 26. septembra vēstuli Indonēzijas DGCA sniedza Komisijai papildu informāciju un atjauninātu informāciju par Indonēzijas aviācijas un drošības uzraudzības darbībām periodā no 2018. gada maija līdz 2018. gada augustam un par saskaņoto KPP.

                     (41)

                     Minētajā informācijā bija iekļauts Indonēzijā sertificēto gaisa pārvadātāju, reģistrēto gaisa kuģu un drošības uzraudzības darbību saraksts, saraksts ar izpildes pasākumiem, ko veikusi Indonēzijas DGCA, atjaunināts KPP statuss pēc Savienības novērtējuma apmeklējuma uz vietas 2018. gada martā, kā arī jaunākā informācija par veiktspējas navigācijas (PBN) rīcības plāna īstenošanu un par tehnisko palīdzību, kas sniegta Indonēzijas DGCA.

                     (42)

                     Attiecībā uz gaisa pārvadātāju, gaisa kuģu un pārraudzības darbību sarakstu minētajā periodā Indonēzijas DGCA izsniedza vienu jaunu AOC Part-121 un divas jaunas AOC Part-135.

                     (43)

                     Attiecībā uz veiktajiem izpildes pasākumiem Indonēzijas DGCA pārtrauca divas AOC (vienu Part-121 un vienu Part-135), atsauca vienu apstiprinājuma sertifikātu un uzlika vienu administratīvu sodu AOC Part-135 turētājam. Turklāt Indonēzijas DGCA ir veikusi pirmos pasākumus, lai pastiprinātu licencēšanas medicīnisko daļu, reaģējot uz problēmām, kas tika konstatētas 2018. gada martā ES novērtējuma apmeklējuma laikā, jo tā ir apturējusi divus akreditētus medicīniskās pārbaudes licences turētājus.

                     (44)

                     Ir ņemts vērā arī ieteikums par PBN īstenošanu. Indonēzija paredz, ka 2018. gada beigās prioritārā kārtā īstenos PBN procedūras 23 no 25 starptautiskajām lidostām. PBN īstenošana vietējās un attālās lidostās virzās uz priekšu, kaut arī ne tik strauji.

                     (45)

                     Indonēzijas DGCA arī informēja Komisiju par korektīvo pasākumu statusu pēc ICAO koordinētā validācijas apmeklējuma, kas notika 2017. gadā. 2018. gada 25. jūlijāICAO pārskatīja KPP lidojumderīguma jomā. ICAO ir pilnībā vai daļēji akceptējusi visas korektīvās darbības.

                     (46)

                     Pēc nāvējošā negadījuma, kas 2018. gada 29. oktobrī notika Lion Air lidojumā JT610, Indonēzijas DGCA 24 stundu laikā sazinājās ar Komisiju un turpina sniegt informāciju, tostarp par preventīviem pasākumiem, kas veikti pēc negadījuma pret ekspluatantiem, kuru flotē ir tāda paša tipa gaisa kuģi (1 gaisa kuģis, ko ekspluatē Garuda, un 10, ko ekspluatē Lion Air).

                     (47)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Indonēzijas gaisa pārvadātājiem.

                     (48)

                     Dalībvalstīm būtu jāturpina pārbaudīt, vai Indonēzija faktiski izpilda attiecīgo starptautisko drošības standartu prasības, un tālab jāpiešķir prioritāte Indonēzijā sertificēto gaisa pārvadātāju gaisa kuģu perona pārbaudēm saskaņā ar Regulu (ES) Nr. 965/2012.

                     (49)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta rīkoties atbilstoši Regulai (EK) Nr. 2111/2005.

            Mauritānijas gaisa pārvadātāji

                     (50)

                     Komisija 2012. gada decembrī nolēma visus Mauritānijas pakļautībā esošos gaisa pārvadātājus izņemt no Regulas (EK) Nr. 474/2006 (8) A pielikuma.

                     (51)

                     Komisija 2018. gada 30. augusta vēstulē lūdza Mauritānijas kompetento civilās aviācijas iestādi Agence Nationale de l'Aviation Civile (Mauritānijas ANAC) iesniegt dokumentus, kas attiecas uz iestādes struktūru, tās uzraudzības sistēmu un darbībām, tostarp AOC turētāju un reģistrēto gaisa kuģu sarakstu, kā arī veiktajām izpildes nodrošināšanas darbībām.

                     (52)

                     Mauritānijas ANAC2018. gada 10. oktobrī sniedza pieprasīto informāciju, tostarp informāciju par organizācijas struktūru un personālu, par AOC turētājiem kopā ar darbības specifikācijām, par Mauritānijā reģistrētiem gaisa kuģiem, kā arī par drošības uzraudzības rezultātiem, izpildes pasākumiem un starpgadījumu un negadījumu sarakstu kopš 2016. gada.

                     (53)

                     Mauritānijas ANAC informēja Komisiju, ka minētajā laikā Mauritānijā bija divi sertificēti gaisa pārvadātāji, proti, Mauritania Airlines, kas atrodas Nuakšotā un darbojas kā valsts karoga gaisa pārvadātājs, un Class Aviation – gaisa taksometrs.

                     (54)

                     Komisija mudina Mauritānijas ANAC regulāri ziņot par pastāvīgiem uzlabojumiem starptautisko drošības standartu īstenošanā.

                     (55)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Mauritānijas gaisa pārvadātājiem.

            Meksikas gaisa pārvadātāji

                     (56)

                     Meksikas gaisa pārvadātāji nekad nav bijuši iekļauti Regulas (EK) Nr. 474/2006 A pielikumā. Pēc nāvējošā negadījuma, kas 2018. gada 18. maijā Kubā notika Meksikas gaisa pārvadātājam Global Air (Aerolíneas Damojh, S.A. de C.V.), Komisija sazinājās ar Meksikas civilās aviācijas ģenerāldirektorātu Dirección General de Aeronáutica Civil (Meksikas DGAC), prasot detalizētu informāciju. Pēc Meksikas DGAC informācijas Global Air (Aerolíneas Damojh, S.A. de C.V.) darbība tika apturēta un to atļāva atsākt 2018. gada 29. augustā pēc Meksikas DGAC veiktajām pārbaudēm. Pats nelaimes gadījums un īsais laikposms no AOC apturēšanas brīža līdz minētās apturēšanas atcelšanai radīja zināmas bažas par to, kā Meksikas DGAC ir veikusi drošības uzraudzību. Papildus minētajam nelaimes gadījumam vairākas pazīmes liecina, ka aviācijas drošības līmenis Meksikā, iespējams, ir pazeminājies, jo 2018. gadā ir pieaudzis nelaimes gadījumu un nopietnu incidentu skaits.

                     (57)

                     2018. gada 16. oktobrī Komisija, EASA un Meksikas DGAC rīkoja tehnisku sanāksmi. Šajā sanāksmē Meksikas DGAC sniedza būtisku informāciju par savu struktūru, licencēšanas, sertificēšanas un uzraudzības darbībām, par personālu, kas atbild par drošības uzraudzību, un par uzraudzības procedūrām un tiesisko regulējumu. Meksikas DGAC arī izskaidroja iemeslus, kādēļ tika ātri atcelta Global Air (Aerolíneas Damojh, S.A. de C.V.). AOC apturēšana.

                     (58)

                     Komisija atzīmēja aviācijas nozares strauju izaugsmi Meksikā 2017. gadā, jo īpaši attiecībā uz reģistrēto gaisa kuģu skaitu, gaisa pārvadātājiem un maršrutiem, un pauda konkrētas bažas par Meksikas DGCA spēju veikt pienācīgu drošības uzraudzību. Meksikas DGCA atbildēja, ka tā uzskata, ka tai ir nepieciešamā kapacitāte, un uzsvēra faktu, ka liels gaisa pārvadātājs (Mexicana de Aviacion) ir paziņojis par bankrotu un ka jauni gaisa pārvadātāji (piemēram, Volaris, Aerojet) izmanto tos pašus gaisa kuģu modeļus. Līdz ar to pēc Meksikas DGCA informācijas reģistrēto gaisa kuģu skaita pieaugumam nav būtiskas ietekmes uz Meksikas DGCA uzraudzības spējām.

                     (59)

                     Attiecībā uz Global Air (Aerolíneas Damojh, S.A. de C.V.) Meksikas DGCA paskaidroja, ka Global Air ir vērsies tiesā pret lēmumu apturēt tā AOC un pret Meksikas DGCA papildu pārbaužu režīmu. Pēc lietas izskatīšanas Global Air (Aerolíneas Damojh, S.A. de C.V.) pieprasīja atcelt tā gaisa kuģu reģistrāciju un tā AOC. Minētā pieprasījuma rezultātā Global Air (Aerolíneas Damojh, S.A. de C.V.) gaisa kuģiem nav atļaujas darbībai Meksikā.

                     (60)

                     Vēlāk sanāksmes gaitā un pēc Komisijas pieprasījuma Meksikas DGAC sniedza arī informāciju par nelaimes gadījumiem un nopietniem incidentiem, kas notikuši pēdējos 5 gados, kā arī par apturēšanas, atsaukšanas un citiem izpildes pasākumiem, kas veikti 2017. un 2018. gadā. Meksikas DGAC nosūtīja Komisijai arī konstatējumus un KPP, kas izrietēja no papildu pārbaudēm, kuras tika veiktas Global Air (Aerolíneas Damojh, S.A. de C.V.) pēc negadījuma Kubā, kā arī konstatējumus un KPP par trim citiem Meksikas gaisa pārvadātājiem.

                     (61)

                     Pamatojoties uz apspriežu rezultātiem un sniegto informāciju, Komisija uzskata, ka pašlaik Meksikas DGAC pietiekami nepārtrauktā veidā veic drošības uzraudzību (piemēram, atjaunojot sertifikātus reizi divos gados). Šķiet, ka Meksikas aviācijas tiesiskais regulējums ir visaptverošs un atbilst attiecīgajiem starptautiskajiem drošības standartiem. SAFA perona pārbaužu rezultāti, ko veica attiecībā uz Meksikas gaisa pārvadātājiem, šajā posmā nerada īpašas bažas par drošību.

                     (62)

                     Pamatojoties uz pašlaik pieejamo informāciju, tostarp informāciju, kas sniegta 2018. gada 16. oktobra tehniskajā sanāksmē un pēc tās, Komisija uzskata, ka pašreiz Meksikas DGAC ir vajadzīgā spēja un vēlme novērst trūkumus drošības jomā.

                     (63)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu, iekļaujot tajā Meksikas gaisa pārvadātājus.

                     (64)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta rīkoties atbilstoši Regulai (EK) Nr. 2111/2005.

            Moldovas gaisa pārvadātāji

                     (65)

                     Komisija 2018. gada 27. septembra vēstulē informēja Moldovas civilās aviācijas iestādi Civil Aviation Authority of Moldova (CAAM) par konkrētiem drošības jautājumiem, kas saistīti ar CAAM sertificētiem gaisa pārvadātājiem. Tajā pašā laikā Komisija paziņoja CAAM par apspriežu uzsākšanu saskaņā ar Regulas (EK) Nr. 473/2006 3. panta 2. punktu.

                     (66)

                        CAAM2018. gada 12. oktobrī informēja Komisiju par pārraudzības darbībām attiecībā uz gaisa pārvadātājiem, kas sertificēti Moldovā pēdējo triju gadu laikā, kā arī aprakstu par pārraudzību, kas veikta attiecībā uz gaisa pārvadātāju Air Moldova.

                     (67)

                     Pamatojoties uz pašlaik pieejamo informāciju, tostarp EASA veikto TCO atļaujas novērtējumu, perona pārbaudēm, ko dalībvalstis veikušas SAFA programmas ietvaros, un CAAM sniegto informāciju, Komisija uzskata, CAAM jāturpina attīstīt to gaisa pārvadātāju pārbaudīšanas spējas, attiecībā uz kuriem tai ir sertifikācijas un uzraudzības pienākumi.

                     (68)

                     2018. gada 29. oktobrī Komisija, EASA, CAAM un Air Moldova pārstāvji rīkoja tehnisku sanāksmi. Šīs sanāksmes laikā CAAM informēja par tās uzraudzības darbībām, tostarp tās plāniem attiecībā uz tehniskā personāla pieņemšanu darbā un apmācību, un par tās stratēģisko pieeju uzraudzības spēju attīstīšanas kontekstā. Air Moldova sniedza informāciju par to, kā tā novērš bažas, kas norāda uz iespējamu atbilstošas drošības kultūras trūkumu uzņēmumā un kas tika izteiktas, ņemot vērā konkrētus SAFA konstatējumus.

                     (69)

                     Ņemot vērā konstatētos drošības trūkumus, Komisija aicināja CAAM un gaisa pārvadātājus Air Moldova un Aerotranscargo uz uzklausīšanu Aviācijas drošības komitejā saskaņā ar Regulas (EK) Nr. 2111/2005 7. pantu. Šī uzklausīšana notika 2018. gada 13. novembrī. CAAM iepazīstināja ar savu organizatorisko struktūru, tostarp informāciju par tās darbaspēku, un sniedza informāciju par Moldovas civilās aviācijas tiesisko regulējumu un tā turpmāko attīstību, tostarp par “Kopējās aviācijas telpas nolīgumu starp Eiropas Savienību un tās dalībvalstīm un Moldovas Republiku” (9). Saskaņā ar CAAM sniegto informāciju 2018. gadā Moldovas Republikas tiesību aktos tika transponēti četrpadsmit ES tiesību akti, un 2019. gadā ir paredzēts transponēt vēl septiņpadsmit tiesību aktus.

                     (70)

                     Uzklausīšanas laikā CAAM apņēmās pastāvīgi informēt Komisiju par savām uzraudzības darbībām un pasākumiem, kas veikti, lai uzlabotu civilās aviācijas drošību Moldovā. CAAM apstiprināja, ka tā atzinīgi vērtētu un atbalstītu Savienības novērtējuma apmeklējumu uz vietas Moldovā.

                     (71)

                     Uzklausīšanā Air Moldova iepazīstināja ar savas kvalitātes pārvaldības sistēmas un drošības pārvaldības sistēmas struktūru un darbību. Tas arī informēja Komisiju un Aviācijas drošības komiteju par procesiem, ko tas ir ieviesis, lai nodrošinātu savu darbības drošību, tostarp apdraudējumu noteikšanu, lidojuma datu uzraudzību un riska novērtēšanu un mazināšanu. Air Moldova sniedza paskaidrojumus par savu izmeklēšanu par nopietno incidentu, kurā bija iesaistīts viens no tā gaisa kuģiem nolaišanās procesā Romas Fiumicino lidostā 2017. gadā, kā arī par drošības pasākumiem, ko tas veica tūlīt pēc šā incidenta.

                     (72)

                     Uzklausīšanas laikā Aerotranscargo informēja par savu drošības pārvaldības sistēmu, lidojumu datu analīzes procesu un drošības darbības rādītājiem. Jo īpaši tas sniedza konkrētu informāciju par drošības rādītājiem un drošības garantiju.

                     (73)

                     Komisija ar EASA palīdzību un dalībvalstu atbalstu plāno veikt Savienības novērtējuma apmeklējumu uz vietas Moldovā, lai pārbaudītu, vai gaisa pārvadātāju sertifikācija un uzraudzība, ko veic CAAM, notiek saskaņā ar attiecīgajiem starptautiskajiem drošības standartiem. Šajā novērtējuma apmeklējumā galvenā uzmanība tiks pievērsta CAAM un atlasītajiem Moldovas gaisa pārvadātājiem.

                     (74)

                     Lai gan ir skaidrs, ka dažādie konstatētie trūkumi būs jānovērš, tie vēl nav uzskatāmi par tādiem, kas attaisno Moldovas gaisa pārvadātāju iekļaušanu Regulas (EK) Nr. 474/2006 A pielikumā.

                     (75)

                     Tāpēc, pamatojoties uz pašreiz pieejamo informāciju, saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu, iekļaujot tajā Moldovas gaisa pārvadātājus.

                     (76)

                     Dalībvalstīm būtu jāturpina pārbaudīt, vai Moldova faktiski izpilda attiecīgo starptautisko drošības standartu prasības, un tālab jāpiešķir prioritāte Moldovā sertificēto gaisa pārvadātāju gaisa kuģu perona pārbaudēm saskaņā ar Regulu (ES) Nr. 965/2012.

                     (77)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta rīkoties atbilstoši Regulai (EK) Nr. 2111/2005.

            Nepālas gaisa pārvadātāji

                     (78)

                     Nepālas civilās aviācijas iestāde Civil Aviation Authority of Nepal (CAAN) 2018. gada 26. augusta vēstulē informēja Komisiju par CAAN panākto progresu starptautisko drošības standartu īstenošanā. Saskaņā ar sniegto informāciju CAAN ir guvusi nelielus panākumus attiecībā uz starptautisko drošības standartu īstenošanu. Tomēr sniegtā informācija nav pietiekama, lai izdarītu secinājumus par reālo drošības situāciju Nepālā.

                     (79)

                     Pieejamā informācija rāda, ka kopš 2018. gada sākuma Nepālā ir bijuši vismaz četri civilās aviācijas nelaimes gadījumi. Pēdējais nelaimes gadījums notika 2018. gada 1. septembrīTribhuvan starptautiskajā lidostā, Katmandu, Nepālā, un tajā bija iesaistīts Yeti Airlines gaisa kuģis. Komisija aicina CAAN strādāt pie oficiālo nelaimes gadījumu izmeklēšanas ziņojumu ieteikumu īstenošanas un veikt iemeslu analīzi un strādāt pie to novēršanas.

                     (80)

                     Attiecībā uz CAAN lūgumu veikt Savienības novērtējuma apmeklējumu uz vietas Komisija kopā ar Aviācijas drošības komiteju uzskata, ka šāda misija ir pāragra, jo negadījumu skaits Nepālā joprojām ir nepieņemami liels. Secinājums ir tāds, ka Nepālai vispirms būtu jāsamazina negadījumu skaits un šajā sakarā jāsniedz apmierinoši pierādījumi vismaz 2 gadus.

                     (81)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Nepālas gaisa pārvadātājiem.

            Krievijas gaisa pārvadātāji

                     (82)

                     Komisija, EASA un dalībvalstu kompetentās iestādes iepriekšējā periodā turpināja rūpīgi uzraudzīt to gaisa pārvadātāju drošības rādītājus, kuri sertificēti Krievijā un veic lidojumus Savienībā, tostarp piešķīra prioritāti perona pārbaudēm, ko veic dažu Krievijas gaisa pārvadātāju gaisa kuģiem saskaņā ar Regulu (ES) Nr. 965/2012.

                     (83)

                     Komisijas, EASA un dalībvalsts pārstāvji 2018. gada 5. oktobrī tikās ar Krievijas Federācijas gaisa transporta aģentūras Russian Federal Air Transport Agency (FATA) pārstāvjiem, lai pārbaudītu Krievijā sertificēto gaisa pārvadātāju drošības rādītājus, pamatojoties uz perona pārbaužu ziņojumiem (veiktas laikposmā no 2017. gada 19. septembra līdz 2018. gada 18. septembrim), un lai noteiktu gadījumus, kad būtu jāpastiprina FATA uzraudzības darbības.

                     (84)

                     Minētās sanāksmes gaitā Komisija sīkāk izskatīja četru Krievijā sertificētu gaisa pārvadātāju SAFA perona pārbaužu rezultātus. Lai gan ar drošību saistītas problēmas netika konstatētas, FATA informēja Komisiju, ka sakarā ar dažiem gaisa pārvadātājiem veikto pārbaužu ierobežoto skaitu nākamajā ceturksnī diviem no minētajiem gaisa pārvadātājiem tiks veiktas papildu pārbaudes.

                     (85)

                     Pamatojoties uz pašlaik pieejamo informāciju, tostarp informāciju, ko FATA sniedza 2018. gada 5. oktobra sanāksmē, Komisija uzskata, ka pašreiz FATA ir vajadzīgā spēja un vēlme novērst trūkumus drošības jomā. Pamatojoties uz iepriekš minēto, Komisija secināja, ka nav nepieciešama Krievijas aviācijas iestāžu un Krievijas sertificēto gaisa pārvadātāju uzklausīšana Aviācijas drošības komitejā.

                     (86)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu, iekļaujot tajā Krievijas gaisa pārvadātājus.

                     (87)

                     Dalībvalstīm būtu jāturpina pārbaudīt, vai Krievijas gaisa pārvadātāji nodrošina faktisku atbilstību attiecīgajiem starptautiskajiem drošības standartiem, tālab piešķirot prioritāti perona pārbaudēm saskaņā ar Regulu (ES) Nr. 965/2012.

                     (88)

                     Ja minētās pārbaudes norādīs uz tiešu drošības apdraudējumu, kuru izraisījusi neatbilstība attiecīgajiem starptautiskajiem drošības standartiem, Komisija var būt spiesta dažiem Krievijas gaisa pārvadātājiem noteikt darbības aizliegumu un iekļaut tos Regulas (EK) Nr. 474/2006 A vai B pielikumā.

            Taizemes gaisa pārvadātāji

                     (89)

                     Komisija 2018. gada 17. septembra vēstulē lūdza Taizemes civilās aviācijas iestādi Civil Aviation Authority of Thailand (CAAT) sagatavot progresa ziņojumu par CAAT sertifikācijas un uzraudzības darbībām.

                     (90)

                        CAAT2018. gada 24. oktobrī iesniedza progresa ziņojumu par civilās aviācijas stāvokli Taizemē, par CAAT organizāciju, par tās uzraudzības sistēmu un par veiktajiem izpildes pasākumiem.

                     (91)

                     Progresa ziņojumā bija sniegta sīka informācija par CAAT ilgtspējas plāna īstenošanu, kas ietver organizatorisku pārskatīšanu, vajadzīgo uzlabojumu identificēšanu, plānoto tiesību aktu un noteikumu pārskatīšanu, kā arī ekonomisko ilgtspēju un budžeta vajadzībām.

                     (92)

                        CAAT joprojām ir AOC turētāju atkārtotās sertificēšanas procesā. Kopš 2018. gada septembra atkārtoti sertificēti 22 gaisa pārvadātāji, demonstrējumu un pārbaudes posmā ir divi gaisa pārvadātāji, bet divi gaisa pārvadātāji – dokumentu izvērtēšanas posmā. Visi gaisa pārvadātāji, kam atļauts veikt starptautiskas operācijas, ir atkārtoti sertificēti.

                     (93)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Taizemes gaisa pārvadātājiem.

                     (94)

                     Dalībvalstīm būtu jāturpina pārbaudīt, vai Taizeme faktiski izpilda attiecīgo starptautisko drošības standartu prasības, un tālab jāpiešķir prioritāte Taizemē sertificēto gaisa pārvadātāju gaisa kuģu perona pārbaudēm saskaņā ar Regulu (ES) Nr. 965/2012.

                     (95)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta rīkoties atbilstoši Regulai (EK) Nr. 2111/2005.

            Venecuēlas gaisa pārvadātāji

                     (96)

                     2017. gada 6. martā Venecuēlā sertificēts gaisa pārvadātājs Avior Airlines iesniedza EASA pieteikumu trešās valsts gaisa kuģa ekspluatanta (TCO) atļaujas saņemšanai. EASA novērtēja minēto pieteikumu un 2017. gada 4. oktobrī noraidīja TCO atļauju drošības apsvērumu dēļ, jo Avior Airlines neatbilda Regulas (ES) Nr. 452/2014 piemērojamajām prasībām.

                     (97)

                     2017. gada 14. novembrī saskaņā ar Regulu (EK) Nr. 2111/2005 Komisija un Aviācijas drošības komiteja uzklausīja gan Venecuēlas civilās aviācijas iestādi Instituto Nacional de Aeronáutica Civil (INAC), gan Avior Airlines. Pēc minētās uzklausīšanas Komisija grozīja gaisa pārvadātāju sarakstu, uz kuriem attiecas darbības aizliegums Savienībā, un gaisa pārvadātājs Avior Airlines tika iekļauts Regulas (EK) Nr. 474/2006 (10) A pielikumā.

                     (98)

                     Komisija turpināja apspriedes ar INAC saskaņā ar Regulas (EK) Nr. 473/2006 3. panta 2. punktu. 2018. gada 29. augustā Komisija, EASA un INAC rīkoja tehnisku sanāksmi, kuras laikā Komisija izskaidroja savas bažas par INAC spēju pildīt tās starptautiskās saistības attiecībā uz gaisa pārvadātāju drošības uzraudzību.

                     (99)

                     Minētajā tehniskajā sanāksmē INAC sniedza vispārēju pārskatu par valsts aviācijas uzraudzības procesu, par valsts drošības programmu un par dažiem izpildes pasākumu piemēriem, kā arī informāciju par aviāciju Venecuēlā. Pēc šīs sanāksmes INAC iesniedza papildu tehnisko dokumentāciju. Tā arī paskaidroja, ka pēc Aviācijas drošības komitejas sanāksmes, kas notika 2017. gada novembrī, tā sazinājās ar gaisa pārvadātājiem, par kuriem bija SAFA perona pārbaudes konstatējumi, un pieprasīja reaģēt uz šiem konstatējumiem. Saskaņā ar pārbaudēs piedalījušos dalībvalstu sniegto informāciju daži Venecuēlas gaisa pārvadātāji sāka reaģēt uz konstatējumiem, bet reizēm nekonsekventā veidā. Piemēram, tika ierosināti dažādi koriģējoši pasākumi attiecībā uz tiem pašiem vai līdzīgiem konstatējumiem, un tika konstatēts, ka vairāki koriģējoši pasākumi tikai daļēji risina konstatētos trūkumus.

                     (100)

                        EASA, dalībvalstis un Komisija izskatīja iesniegto dokumentāciju, EASA veiktos TCO novērtējumus, kā arī SAFA konstatējumus un atbildes uz tiem. Šajā ziņā, lai gan tika īstenoti atsevišķi uzraudzības sistēmas elementi, un šķiet, ka tā ir adekvāta attiecībā uz struktūru, uzraudzības darbinieku skaitu, dokumentētajām procedūrām un pārbaužu plānošanu, pieejamās informācijas analīze liecina par vairākām iespējamām pretrunām. Faktiski dažos pārbaudes ziņojumos ir aprakstīti nopietni konstatējumi, kas normāli nebūtu bijuši, ja INAC būtu pienācīgi nepārtraukti uzraudzījusi gaisa pārvadātājus. Šķiet, ka pasākumi, ko gaisa pārvadātāji veikuši, reaģējot uz INAC pārbaudes ziņojumu konstatējumiem, liecina par to, ka trūkst pienācīgas pamatcēloņu analīzes un piemērotu KPP, kas varētu novērst tādu pašu vai līdzīgu neatbilstību atkārtošanos. Šķiet, ka problēma nav identificēta un novērsta ar turpmākiem pasākumiem pēc INAC pašu pārbaudēm.

                     (101)

                     Ņemot vērā iepriekš minēto, Komisija saskaņā ar Regulas (EK) Nr. 2111/2005 7. pantu uzaicināja INAC uz uzklausīšanu Aviācijas drošības komitejā. Uzklausīšanas laikā 2018. gada 14. novembrīINAC Komisijai un Aviācijas drošības komitejai sniedza pārskatu par Venecuēlas aviācijas tiesisko regulējumu, INAC struktūru, personāla un aviācijas nozares datiem, kā arī sīkāku informāciju par uzraudzības darbībām 2017. un 2018. gadā, par veiktajām un plānotajām pārbaudēm, par izpildes pasākumiem, par valsts drošības programmas īstenošanas statusu, kā arī par uz risku balstītu uzraudzības pieeju kopā ar citu attiecīgu tehnisko informāciju. INAC atkārtoti apliecināja savu apņemšanos pildīt savas starptautiskās saistības attiecībā uz aviācijas drošību un gatavību izveidot sadarbības sistēmu ar EASA.

                     (102)

                     Uzklausīšanas laikā dalībvalstis uzdeva jautājumus, kuru mērķis ir izprast, vai Venecuēlā patiešām tiek efektīvi īstenota uzraudzības sistēma. Ne visas INAC sniegtās atbildes bija vajadzīgajā detalizācijas pakāpē.

                     (103)

                     Komisija norāda, ka saskaņā ar ICAO USOAP programmu Venecuēlā efektīva īstenošana ir 93,51 %. ICAO USOAP-CMA revīzija notika 2009. gadā un pēdējais ICAO koordinētais validācijas apmeklējums notika 2013. gadā.

                     (104)

                     Komisija arī norāda, ka astoņi Venecuēlas gaisa pārvadātāji ir oficiāli iesnieguši EASA pieteikumu TCO atļauju saņemšanai. Līdz šim neviens Venecuēlas gaisa pārvadātājs nav saņēmis TCO atļauju. EASA noraidīja Avior Airlines pieteikumu drošības apsvērumu dēļ, un pārējos septiņus pieteikumus vai nu EASA noraidīja administratīvu iemeslu dēļ, vai arī gaisa pārvadātāji tos atsauca.

                     (105)

                     Komisija atzīst, ka Venecuēla ir apņēmusies sadarboties ar Komisiju un pastāvīgi sniegt jaunāko informāciju par savu uzraudzības pienākumu statusu. Komisija arī norāda uz INAC gatavību vajadzības gadījumā tikties ar Komisiju, EASA un dalībvalstīm.

                     (106)

                     Lai gan ir skaidrs, ka dažādie konstatētie trūkumi būs jānovērš, tie vēl nav uzskatāmi par tādiem, kas attaisno Venecuēlas gaisa pārvadātāju iekļaušanu Regulas (EK) Nr. 474/2006 A pielikumā.

                     (107)

                     Tāpēc, pamatojoties uz pašreiz pieejamo informāciju, saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu, iekļaujot tajā Venecuēlas gaisa pārvadātājus.

                     (108)

                     Dalībvalstīm būtu jāturpina pārbaudīt, vai Venecuēla faktiski izpilda attiecīgo starptautisko drošības standartu prasības, un tālab jāpiešķir prioritāte Venecuēlā sertificēto gaisa pārvadātāju gaisa kuģu perona pārbaudēm saskaņā ar Regulu (ES) Nr. 965/2012.

                     (109)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var rīkoties atbilstoši Regulai (EK) Nr. 2111/2005.

            Zambijas gaisa pārvadātāji

                     (110)

                     Komisija 2016. gada jūnijā nolēma visus Zambijas pakļautībā esošos gaisa pārvadātājus izņemt no Regulas (EK) Nr. 474/2006 (11) A pielikuma.

                     (111)

                     Komisija 2018. gada 3. maija vēstulē lūdza Zambijas civilās aviācijas iestādi Zambian Civil Aviation Authority (ZCAA) iesniegt tos dokumentus, kas attiecas uz iestādes struktūru, tās uzraudzības sistēmu un darbībām, tostarp AOC turētāju un reģistrēto gaisa kuģu sarakstu, un izpildes nodrošināšanas pasākumiem.

                     (112)

                        ZCAA2018. gada 1. jūnijā sniedza pieprasīto informāciju, tostarp informāciju par organizācijas struktūru un personālu, par AOC turētājiem kopā ar darbības specifikācijām, Zambijā reģistrētiem gaisa kuģiem, kā arī par drošības uzraudzības rezultātiem, izpildes pasākumiem un starpgadījumu un negadījumu sarakstu kopš 2016. gada. Papildus ZCAA sniedza informāciju par progresu pēc ieteikumiem, kas sniegti 2016. gada marta ICAO koordinētā validācijas apmeklējuma noslēguma ziņojumā.

                     (113)

                     Komisija mudina ZCAA regulāri ziņot par pastāvīgiem uzlabojumiem starptautisko drošības standartu īstenošanā.

                     (114)

                     Saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Zambijas gaisa pārvadātājiem.

                     (115)

                     Šajā regulā paredzētie pasākumi ir saskaņā ar Aviācijas drošības komitejas atzinumu,

                     (116)

                     Tāpēc Regula (EK) Nr. 474/2006 būtu attiecīgi jāgroza,

               IR PIEŅĒMUSI ŠO REGULU.

            1. pants
            Regulu (EK) Nr. 474/2006 groza šādi:

                        1)

                        regulas A pielikumu aizstāj ar šīs regulas I pielikuma tekstu;

                        2)

                        regulas B pielikumu aizstāj ar šīs regulas II pielikuma tekstu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 28. novembrī

                  Komisijas

                  un tās priekšsēdētāja vārdā –

                  Komisijas locekle

               Violeta BULC

            (1)  OV L 344, 27.12.2005., 15. lpp.

            (2)  Komisijas 2006. gada 22. marta Regula (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 84, 23.3.2006., 14. lpp.).

            (3)  Eiropas Parlamenta un Padomes 2005. gada 14. decembra Regula (EK) Nr. 2111/2005 (OV L 344, 27.12.2005., 15. lpp.).

            (4)  Komisijas 2006. gada 22. marta Regula (EK) Nr. 473/2006, ar kuru nosaka īstenošanas noteikumus darbības aizliegumam Kopienā pakļauto gaisa pārvadātāju Kopienas sarakstam, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 84, 23.3.2006., 8. lpp.).

            (5)  Komisijas 2012. gada 5. oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (OV L 296, 25.10.2012., 1. lpp.).

            (6)  Komisijas 2017. gada 15. maija Īstenošanas regula (ES) 2017/830, ar ko groza Regulu (EK) Nr. 474/2006 attiecībā uz darbības aizliegumam Savienībā pakļauto gaisa pārvadātāju sarakstu, 12. līdz 19. apsvērums par Beninu (OV L 124, 17.5.2017., 3. lpp.).

            (7)  Komisijas 2018. gada 14. jūnija Īstenošanas regula (ES) 2018/871, ar ko groza Regulu (EK) Nr. 474/2006 attiecībā uz darbības aizliegumam Savienībā pakļauto gaisa pārvadātāju sarakstu, 40. līdz 64. apsvērums par Indonēziju (OV L 152, 15.6.2018., 5. lpp.).

            (8)  Komisijas 2012. gada 3. decembra Īstenošanas regula (ES) Nr. 1146/2012, ar ko groza Regulu (EK) Nr. 474/2006 attiecībā uz darbības aizliegumam Savienībā pakļauto gaisa pārvadātāju sarakstu, 71. līdz 81. apsvērums par Mauritāniju (OV L 333, 5.12.2012., 7. lpp.).

            (9)  OV L 292, 20.10.2012., 3. lpp.

            (10)  Komisijas 2017. gada 30. novembra Īstenošanas regula (ES) 2017/2215, ar ko groza Regulu (EK) Nr. 474/2006 attiecībā uz darbības aizliegumam Savienībā pakļauto gaisa pārvadātāju sarakstu, 70. līdz 81. apsvērums par Venecuēlu (OV L 318, 2.12.2017., 1. lpp.).

            (11)  Komisijas 2016. gada 16. jūnija Īstenošanas regula (ES) 2016/963, ar ko groza Regulu (EK) Nr. 474/2006 attiecībā uz darbības aizliegumam Savienībā pakļauto gaisa pārvadātāju sarakstu, 108. līdz 121. apsvērums par Zambiju (OV L 160, 17.6.2016., 50. lpp.).

            I PIELIKUMS
            Regulas (EK) Nr. 474/2006 A pielikumu aizstāj ar šādu:

                     “A PIELIKUMS

                        GAISA PĀRVADĀTĀJI, KURU DARBĪBA SAVIENĪBĀ IR AIZLIEGTA, AR IZŅĒMUMIEM (1)

                                 Gaisa kuģa ekspluatanta apliecībā (AOC) norādītais gaisa pārvadātāja kā tiesību subjekta nosaukums (un komercnosaukums, ja tas ir citāds)

                                 Gaisa kuģa ekspluatanta apliecības (AOC) numurs vai darbības licences numurs

                                    ICAO trīsburtu apzīmējums

                                 Ekspluatanta valsts

                                    AVIOR AIRLINES

                                 ROI-RNR-011

                                 ROI

                                 Venecuēla

                                    BLUE WING AIRLINES

                                 SRBWA-01/2002

                                 BWI

                                 Surinama

                                    IRAN ASEMAN AIRLINES

                                 FS-102

                                 IRC

                                 Irānas Islāma Republika

                                    IRAQI AIRWAYS

                                 001

                                 IAW

                                 Irāka

                                    MED-VIEW AIRLINE

                                 MVA/AOC/10-12/05

                                 MEV

                                 Nigērija

                                    AIR ZIMBABWE (PVT) LTD

                                 177/04

                                 AZW

                                 Zimbabve

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Afganistānā, tostarp šādi:

                                    Afganistānas Islāma Republika

                                    ARIANA AFGHAN AIRLINES

                                 AOC 009

                                 AFG

                                 Afganistānas Islāma Republika

                                    KAM AIR

                                 AOC 001

                                 KMF

                                 Afganistānas Islāma Republika

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Angolā, izņemot pārvadātāju TAAG Angola Airlines, kas iekļauts B pielikumā, bet ieskaitot turpmākos:

                                    Angolas Republika

                                    AEROJET

                                 AO-008/11-07/17 TEJ

                                 TEJ

                                 Angolas Republika

                                    GUICANGO

                                 AO-009/11-06/17 YYY

                                 Nav zināms

                                 Angolas Republika

                                    AIR JET

                                 AO-006/11-08/18 MBC

                                 MBC

                                 Angolas Republika

                                    BESTFLYA AIRCRAFT MANAGEMENT

                                 AO-015/15-06/17YYY

                                 Nav zināms

                                 Angolas Republika

                                    HELIANG

                                 AO 007/11-08/18 YYY

                                 Nav zināms

                                 Angolas Republika

                                    HELI-MALONGO

                                 AO-005/11-09/18YYY

                                 Nav zināms

                                 Angolas Republika

                                    SJL

                                 AO-014/13-08/18YYY

                                 Nav zināms

                                 Angolas Republika

                                    SONAIR

                                 AO-002/11-08/17 SOR

                                 SOR

                                 Angolas Republika

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kongo Republikā, tostarp šādi:

                                    Kongo Republika

                                    AERO SERVICE

                                 RAC06-002

                                 RSR

                                 Kongo Republika

                                    CANADIAN AIRWAYS CONGO

                                 RAC06-012

                                 Nav zināms

                                 Kongo Republika

                                    EMERAUDE

                                 RAC06-008

                                 Nav zināms

                                 Kongo Republika

                                    EQUAFLIGHT SERVICES

                                 RAC 06-003

                                 EKA

                                 Kongo Republika

                                    EQUAJET

                                 RAC06-007

                                 EKJ

                                 Kongo Republika

                                    EQUATORIAL CONGO AIRLINES S.A.

                                 RAC 06-014

                                 Nav zināms

                                 Kongo Republika

                                    MISTRAL AVIATION

                                 RAC06-011

                                 Nav zināms

                                 Kongo Republika

                                    TRANS AIR CONGO

                                 RAC 06-001

                                 TSG

                                 Kongo Republika

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kongo Demokrātiskajā Republikā (KDR), tostarp šādi:

                                    Kongo Demokrātiskā Republika (KDR)

                                    AIR FAST CONGO

                                 409/CAB/MIN/TVC/0112/2011

                                 Nav zināms

                                 Kongo Demokrātiskā Republika (KDR)

                                    AIR KASAI

                                 409/CAB/MIN/TVC/0053/2012

                                 Nav zināms

                                 Kongo Demokrātiskā Republika (KDR)

                                    AIR KATANGA

                                 409/CAB/MIN/TVC/0056/2012

                                 Nav zināms

                                 Kongo Demokrātiskā Republika (KDR)

                                    AIR TROPIQUES

                                 409/CAB/MIN/TVC/00625/2011

                                 Nav zināms

                                 Kongo Demokrātiskā Republika (KDR)

                                    BLUE AIRLINES

                                 106/CAB/MIN/TVC/2012

                                 BUL

                                 Kongo Demokrātiskā Republika (KDR)

                                    BLUE SKY

                                 409/CAB/MIN/TVC/0028/2012

                                 Nav zināms

                                 Kongo Demokrātiskā Republika (KDR)

                                    BUSY BEE CONGO

                                 409/CAB/MIN/TVC/0064/2010

                                 Nav zināms

                                 Kongo Demokrātiskā Republika (KDR)

                                    COMPAGNIE AFRICAINE D'AVIATION (CAA)

                                 409/CAB/MIN/TVC/0050/2012

                                 Nav zināms

                                 Kongo Demokrātiskā Republika (KDR)

                                    CONGO AIRWAYS

                                 019/CAB/MIN/TVC/2015

                                 Nav zināms

                                 Kongo Demokrātiskā Republika (KDR)

                                    DAKOTA SPRL

                                 409/CAB/MIN/TVC/071/2011

                                 Nav zināms

                                 Kongo Demokrātiskā Republika (KDR)

                                    DOREN AIR CONGO

                                 102/CAB/MIN/TVC/2012

                                 Nav zināms

                                 Kongo Demokrātiskā Republika (KDR)

                                    GOMAIR

                                 409/CAB/MIN/TVC/011/2010

                                 Nav zināms

                                 Kongo Demokrātiskā Republika (KDR)

                                    KIN AVIA

                                 409/CAB/MIN/TVC/0059/2010

                                 Nav zināms

                                 Kongo Demokrātiskā Republika (KDR)

                                    KORONGO AIRLINES

                                 409/CAB/MIN/TVC/001/2011

                                 KGO

                                 Kongo Demokrātiskā Republika (KDR)

                                    MALU AVIATION

                                 098/CAB/MIN/TVC/2012

                                 Nav zināms

                                 Kongo Demokrātiskā Republika (KDR)

                                    MANGO AIRLINES

                                 409/CAB/MIN/TVC/009/2011

                                 Nav zināms

                                 Kongo Demokrātiskā Republika (KDR)

                                    SERVE AIR

                                 004/CAB/MIN/TVC/2015

                                 Nav zināms

                                 Kongo Demokrātiskā Republika (KDR)

                                    SERVICES AIR

                                 103/CAB/MIN/TVC/2012

                                 Nav zināms

                                 Kongo Demokrātiskā Republika (KDR)

                                    SWALA AVIATION

                                 409/CAB/MIN/TVC/0084/2010

                                 Nav zināms

                                 Kongo Demokrātiskā Republika (KDR)

                                    TRANSAIR CARGO SERVICES

                                 409/CAB/MIN/TVC/073/2011

                                 Nav zināms

                                 Kongo Demokrātiskā Republika (KDR)

                                    WILL AIRLIFT

                                 409/CAB/MIN/TVC/0247/2011

                                 Nav zināms

                                 Kongo Demokrātiskā Republika (KDR)

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Džibutijā, tostarp šādi:

                                    Džibutija

                                    DAALLO AIRLINES

                                 Nav zināms

                                 DAO

                                 Džibutija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Ekvatoriālajā Gvinejā, tostarp šādi:

                                    Ekvatoriālā Gvineja

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Ekvatoriālā Gvineja

                                    Cronos AIRLINES

                                 2011/0004/MTTCT/DGAC/SOPS

                                 Nav zināms

                                 Ekvatoriālā Gvineja

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Eritrejā, tostarp šādi:

                                    Eritreja

                                    ERITREAN AIRLINES

                                 AOC Nr. 004

                                 ERT

                                 Eritreja

                                    NASAIR ERITREA

                                 AOC Nr. 005

                                 NAS

                                 Eritreja

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Gabonas Republikā, izņemot pārvadātājus Afrijet un SN2AG, kas iekļauti B pielikumā, bet ieskaitot turpmākos:

                                    Gabonas Republika

                                    AFRIC AVIATION

                                 010/MTAC/ANAC-G/DSA

                                 EKG

                                 Gabonas Republika

                                    ALLEGIANCE AIR TOURIST

                                 007/MTAC/ANAC-G/DSA

                                 LGE

                                 Gabonas Republika

                                    NATIONALE REGIONALE TRANSPORT (N.R.T)

                                 008/MTAC/ANAC-G/DSA

                                 NRG

                                 Gabonas Republika

                                    SKY GABON

                                 009/MTAC/ANAC-G/DSA

                                 SKG

                                 Gabonas Republika

                                    SOLENTA AVIATION GABON

                                 006/MTAC/ANAC-G/DSA

                                 SVG

                                 Gabonas Republika

                                    TROPICAL AIR-GABON

                                 011/MTAC/ANAC-G/DSA

                                 Nav zināms

                                 Gabonas Republika

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kirgizstānas Republikā, tostarp šādi:

                                    Kirgizstānas Republika

                                    AIR BISHKEK (iepriekš EASTOK AVIA)

                                 15

                                 EAA

                                 Kirgizstānas Republika

                                    AIR MANAS

                                 17

                                 MBB

                                 Kirgizstānas Republika

                                    AVIA TRAFFIC COMPANY

                                 23

                                 AVJ

                                 Kirgizstānas Republika

                                    CENTRAL ASIAN AVIATION SERVICES (CAAS)

                                 13

                                 CBK

                                 Kirgizstānas Republika

                                    HELI SKY

                                 47

                                 HAC

                                 Kirgizstānas Republika

                                    AIR KYRGYZSTAN

                                 03

                                 LYN

                                 Kirgizstānas Republika

                                    MANAS AIRWAYS

                                 42

                                 BAM

                                 Kirgizstānas Republika

                                    S GROUP INTERNATIONAL (iepriekš S GROUP AVIATION)

                                 45

                                 IND

                                 Kirgizstānas Republika

                                    SKY BISHKEK

                                 43

                                 BIS

                                 Kirgizstānas Republika

                                    SKY KG AIRLINES

                                 41

                                 KGK

                                 Kirgizstānas Republika

                                    SKY WAY AIR

                                 39

                                 SAB

                                 Kirgizstānas Republika

                                    TEZ JET

                                 46

                                 TEZ

                                 Kirgizstānas Republika

                                    VALOR AIR

                                 07

                                 VAC

                                 Kirgizstānas Republika

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Libērijā

                                    Libērija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Lībijā, tostarp šādi:

                                    Lībija

                                    AFRIQIYAH AIRWAYS

                                 007/01

                                 AAW

                                 Lībija

                                    AIR LIBYA

                                 004/01

                                 TLR

                                 Lībija

                                    BURAQ AIR

                                 002/01

                                 BRQ

                                 Lībija

                                    GHADAMES AIR TRANSPORT

                                 012/05

                                 GHT

                                 Lībija

                                    GLOBAL AVIATION AND SERVICES

                                 008/05

                                 GAK

                                 Lībija

                                    LIBYAN AIRLINES

                                 001/01

                                 LAA

                                 Lībija

                                    PETRO AIR

                                 025/08

                                 PEO

                                 Lībija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Nepālā, tostarp šādi:

                                    Nepālas Republika

                                    AIR DYNASTY HELI. S.

                                 035/2001

                                 Nav zināms

                                 Nepālas Republika

                                    AIR KASTHAMANDAP

                                 051/2009

                                 Nav zināms

                                 Nepālas Republika

                                    BUDDHA AIR

                                 014/1996

                                 BHA

                                 Nepālas Republika

                                    FISHTAIL AIR

                                 017/2001

                                 Nav zināms

                                 Nepālas Republika

                                    GOMA AIR

                                 064/2010

                                 Nav zināms

                                 Nepālas Republika

                                    HIMALAYA AIRLINES

                                 084/2015

                                 HIM

                                 Nepālas Republika

                                    MAKALU AIR

                                 057A/2009

                                 Nav zināms

                                 Nepālas Republika

                                    MANANG AIR PVT LTD

                                 082/2014

                                 Nav zināms

                                 Nepālas Republika

                                    MOUNTAIN HELICOPTERS

                                 055/2009

                                 Nav zināms

                                 Nepālas Republika

                                    MUKTINATH AIRLINES

                                 081/2013

                                 Nav zināms

                                 Nepālas Republika

                                    NEPAL AIRLINES CORPORATION

                                 003/2000

                                 RNA

                                 Nepālas Republika

                                    SAURYA AIRLINES

                                 083/2014

                                 Nav zināms

                                 Nepālas Republika

                                    SHREE AIRLINES

                                 030/2002

                                 SHA

                                 Nepālas Republika

                                    SIMRIK AIR

                                 034/2000

                                 Nav zināms

                                 Nepālas Republika

                                    SIMRIK AIRLINES

                                 052/2009

                                 RMK

                                 Nepālas Republika

                                    SITA AIR

                                 033/2000

                                 Nav zināms

                                 Nepālas Republika

                                    TARA AIR

                                 053/2009

                                 Nav zināms

                                 Nepālas Republika

                                    YETI AIRLINES DOMESTIC

                                 037/2004

                                 NYT

                                 Nepālas Republika

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Santomē un Prinsipi, tostarp šādi:

                                    Santome un Prinsipi

                                    AFRICA'S CONNECTION

                                 10/AOC/2008

                                 ACH

                                 Santome un Prinsipi

                                    STP AIRWAYS

                                 03/AOC/2006

                                 STP

                                 Santome un Prinsipi

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Sjerraleonē, tostarp šādi:

                                    Sjerraleone

                                    AIR RUM, LTD

                                 Nav zināms

                                 RUM

                                 Sjerraleone

                                    DESTINY AIR SERVICES, LTD

                                 Nav zināms

                                 DTY

                                 Sjerraleone

                                    HEAVYLIFT CARGO

                                 Nav zināms

                                 Nav zināms

                                 Sjerraleone

                                    ORANGE AIR SIERRA LEONE LTD

                                 Nav zināms

                                 ORJ

                                 Sjerraleone

                                    PARAMOUNT AIRLINES, LTD

                                 Nav zināms

                                 PRR

                                 Sjerraleone

                                    SEVEN FOUR EIGHT AIR SERVICES LTD

                                 Nav zināms

                                 SVT

                                 Sjerraleone

                                    TEEBAH AIRWAYS

                                 Nav zināms

                                 Nav zināms

                                 Sjerraleone

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Sudānā, tostarp šādi:

                                    Sudānas Republika

                                    ALFA AIRLINES SD

                                 54

                                 AAJ

                                 Sudānas Republika

                                    BADR AIRLINES

                                 35

                                 BDR

                                 Sudānas Republika

                                    BLUE BIRD AVIATION

                                 11

                                 BLB

                                 Sudānas Republika

                                    ELDINDER AVIATION

                                 8

                                 DND

                                 Sudānas Republika

                                    GREEN FLAG AVIATION

                                 17

                                 Nav zināms

                                 Sudānas Republika

                                    HELEJETIC AIR

                                 57

                                 HJT

                                 Sudānas Republika

                                    KATA AIR TRANSPORT

                                 9

                                 KTV

                                 Sudānas Republika

                                    KUSH AVIATION CO.

                                 60

                                 KUH

                                 Sudānas Republika

                                    NOVA AIRWAYS

                                 46

                                 NOV

                                 Sudānas Republika

                                    SUDAN AIRWAYS CO.

                                 1

                                 SUD

                                 Sudānas Republika

                                    SUN AIR

                                 51

                                 SNR

                                 Sudānas Republika

                                    TARCO AIR

                                 56

                                 TRQ

                                 Sudānas Republika

               ”

               (1)  A pielikumā iekļautajiem gaisa pārvadātājiem var atļaut izmantot satiksmes tiesības ar gaisa kuģiem, kas kopā ar apkalpi nomāti no gaisa pārvadātāja, uz kuru neattiecas darbības aizliegums, ja tiek ievēroti attiecīgie drošības standarti.

            II PIELIKUMS
            Regulas (EK) Nr. 474/2006 B pielikumu aizstāj ar šādu:

                     “B PIELIKUMS

                        GAISA PĀRVADĀTĀJI, KURIEM PIEMĒRO DARBĪBAS IEROBEŽOJUMUS SAVIENĪBĀ (1)

                                 Gaisa kuģa ekspluatanta apliecībā (AOC) norādītais gaisa pārvadātāja kā tiesību subjekta nosaukums (un komercnosaukums, ja tas ir citāds)

                                 Gaisa kuģa ekspluatanta apliecības (AOC) numurs

                                    ICAO trīsburtu apzīmējums

                                 Ekspluatanta valsts

                                 Gaisa kuģa tips, uz kuru attiecas ierobežojumi

                                 Gaisa kuģa, uz kuru attiecas ierobežojumi, reģistrācijas zīme(-es) un (ja zināms) konstrukcijas sērijas numurs(-i)

                                 Reģistrācijas valsts

                                    TAAG ANGOLA AIRLINES

                                 001

                                 DTA

                                 Angolas Republika

                                 Visa flote, izņemot Boeing B737-700 tipa gaisa kuģus, Boeing B777-200 tipa gaisa kuģus, Boeing B777-300 tipa gaisa kuģus un Boeing B777-300ER tipa gaisa kuģus.

                                 Visa flote, izņemot Boeing B737-700 flotes gaisa kuģus, kā norādīts AOC; Boeing B777-200 flotes gaisa kuģus, kā norādīts AOC; Boeing B777-300 flotes gaisa kuģus, kā norādīts AOC, un Boeing B777-300ER flotes gaisa kuģus, kā norādīts AOC.

                                 Angolas Republika

                                    AIR SERVICE COMORES

                                 06-819/TA-15/DGACM

                                 KMD

                                 Komoru Salas

                                 Visa flote, izņemot LET 410 UVP.

                                 Visa flote, izņemot D6-CAM (851336).

                                 Komoru Salas

                                    AFRIJET BUSINESS SERVICE
                                     (2)

                                 002/MTAC/ANAC-G/DSA

                                 ABS

                                 Gabonas Republika

                                 Visa flote, izņemot divus Falcon 50 tipa gaisa kuģus, divus Falcon 900 tipa gaisa kuģus.

                                 Visa flote, izņemot TR-LGV; TR-LGY; TR-AFJ; TR-AFR.

                                 Gabonas Republika

                                    NOUVELLE AIR AFFAIRES GABON (SN2AG)

                                 003/MTAC/ANAC-G/DSA

                                 NVS

                                 Gabonas Republika

                                 Visa flote, izņemot vienu Challenger CL-601 tipa gaisa kuģi, vienu HS-125-800 tipa gaisa kuģi.

                                 Visa flote, izņemot TR-AAG, ZS-AFG.

                                 Gabonas Republika; Dienvidāfrikas Republika

                                    IRAN AIR

                                 FS100

                                 IRA

                                 Irānas Islāma Republika

                                 Visi Fokker F100 tipa un Boeing B747 tipa gaisa kuģi.

                                 Fokker F100 tipa gaisa kuģi, kā minēts AOC; Boeing B747 tipa gaisa kuģi, kā minēts AOC.

                                 Irānas Islāma Republika

                                    AIR KORYO

                                 GAC-AOC/KOR-01

                                 KOR

                                 Korejas Tautas Demokrātiskā Republika

                                 Visa flote, izņemot divus TU-204 tipa gaisa kuģus.

                                 Visa flote, izņemot P-632, P-633.

                                 Korejas Tautas Demokrātiskā Republika

               ”

               (1)  B pielikumā iekļautajiem gaisa pārvadātājiem var atļaut izmantot satiksmes tiesības ar gaisa kuģiem, kas kopā ar apkalpi nomāti no gaisa pārvadātāja, uz kuru neattiecas darbības aizliegums, ja tiek ievēroti attiecīgie drošības standarti.

               (2)  Afrijet ir atļauts izmantot tikai konkrētus gaisa kuģus, kas norādīti tā pašreizējiem lidojumiem Savienībā.


title: Komisijas Īstenošanas regula (ES) 2018/1865 (2018. gada 28. novembris) par darbīgās vielas propikonazola apstiprinājuma neatjaunošanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulu (ES) Nr. 540/2011 (Dokuments attiecas uz EEZ.)

text:
                  29.11.2018

                  LV

                  Eiropas Savienības Oficiālais Vēstnesis

                  L 304/6

         KOMISIJAS ĪSTENOŠANAS REGULA (ES) 2018/1865
         (2018. gada 28. novembris)
         par darbīgās vielas propikonazola apstiprinājuma neatjaunošanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu un 78. panta 2. punktu,
         tā kā:

                     (1)

                     Komisijas Direktīva 2003/70/EK (2) propikonazolu kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

                     (3)

                     Darbīgās vielas propikonazola apstiprinājums, kā norādīts Īstenošanas regulas (ES) Nr. 540/2011 pielikuma A daļā, zaudē spēku 2019. gada 31. janvārī.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minēto pantu tika iesniegts pieteikums, kurā lūgts atjaunot propikonazola apstiprinājumu.

                     (5)

                     Pieteikuma iesniedzējs iesniedza papildu dokumentāciju, kas tiek prasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

                     (6)

                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2015. gada 15. aprīlī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt tā publiskoja papildu kopsavilkuma dokumentāciju.

                     (8)

                     2017. gada 14. jūnijā Iestāde nosūtīja Komisijai secinājumu (6) par to, vai ir sagaidāms, ka propikonazols atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem.

                     (9)

                     Iestāde atsaucās uz Eiropas Ķimikāliju aģentūras Riska novērtēšanas komitejas atzinumu (7), kas pieņemts 2016. gada 9. decembrī saskaņā ar Eiropas Parlamenta un Padomes Regulas (EK) Nr. 1272/2008 (8) 37. panta 4. punktu un kurā ierosināts, ka propikonazols saskaņā ar minēto regulu ir klasificējams par reproduktīvajai sistēmai toksisku 1.B kategorijas vielu. Tāpēc Komisijas Regula (ES) 2018/1480 (9) grozīja Regulas (EK) Nr. 1272/2008 VI pielikumu un klasificēja propikonazolu par reproduktīvajai sistēmai toksisku 1.B kategorijas vielu.

                     (10)

                     Uz dokumentācijā pieejamo datu pamata Iestāde secināja, ka maksimālos atlieku līmeņus (MAL) saskaņā ar Eiropas Parlamenta un Padomes Regulu (EK) Nr. 396/2005 (10) nav iespējams apstiprināt attiecībā uz augu un dzīvnieku izcelsmes produktiem, jo nav pieejamu datu par atlieku definīcijā, kura paredzēta riska novērtēšanai, iekļauto metabolītu apjomu un toksiskumu. Attiecībā uz ierosinātajiem propikonazola lietojumiem pašreizējie MAL pārsniedz sākotnējo vērtību Regulas (EK) Nr. 396/2005 18. panta 1. punkta b) apakšpunkta nozīmē. Minēto iemeslu dēļ nevar uzskatīt, ka cilvēku eksponētība darbīgajai vielai ir nebūtiska. Tāpēc Regulas (EK) Nr. 1107/2009 II pielikuma 3.6.4. punktā noteiktās prasības nav izpildītas.

                     (11)

                     Iestāde konstatēja svarīgu problēmu, kas saistīta ar gruntsūdeņu piesārņojumu ar propikonazola metabolītiem. Konkrētāk, tiek prognozēts, ka visos attiecīgajos scenārijos attiecībā uz visiem ierosinātajiem propikonazola lietojumiem, pat ja vielu izmantos reizi divos gados, metabolīts NOA436613 pārsniegs parametrisko robežvērtību 0,1 μg/l. Lielākajā daļā attiecīgo scenāriju tiek prognozēts, ka divu citu metabolītu koncentrācija gruntsūdeņos pārsniegs 0,1 μg/l. Šos metabolītus a priori uzskata par metabolītiem, kas rada bažas, jo nevar izslēgt, ka tiem nepiemīt tāds pats reproduktīvā toksiskuma potenciāls kā sākotnējam propikonazolam. Tāpēc patlaban nav iespējams konstatēt, ka propikonazola metabolītu klātbūtne gruntsūdeņos neradīs nepieņemamu ietekmi uz gruntsūdeņiem un kaitīgas sekas cilvēka veselībai Regulas (EK) Nr. 1107/2009 4. panta 3. punkta b) un e) apakšpunkta nozīmē.

                     (12)

                     Iestāde arī secināja, ka propikonazolam ir toksiska ietekme uz endokrīnajiem orgāniem. Tomēr, pamatojoties uz dokumentācijā pieejamo informāciju, Iestāde zinātnisko novērtējumu, kas vajadzīgs, lai noteiktu propikonazola endokrīni disruptīvo potenciālu, nevarēja pabeigt. Turklāt, pamatojoties uz dokumentācijā pieejamo informāciju, nebija iespējams pabeigt vairāku aspektu novērtējumu, kas nepieciešams, lai izdarītu secinājumus par risku, ko patērētājiem varētu radīt vielas uzņemšana ar uzturu.

                     (13)

                     Ņemot vērā šīs bažas, apstiprinājumu saskaņā ar Regulas (EK) Nr. 1107/2009 4. panta 7. punktu paredzēt nav iespējams.

                     (14)

                     Komisija aicināja pieteikuma iesniedzēju sniegt komentārus par Iestādes secinājumu un saskaņā ar Īstenošanas regulas (ES) Nr. 844/2012 14. panta 1. punkta trešo daļu – par atjaunošanas ziņojuma projektu. Pieteikuma iesniedzējs sniedza komentārus, kas tika rūpīgi izskatīti.

                     (15)

                     Tomēr, neraugoties uz pieteikuma iesniedzēja argumentiem, ar vielu saistītās bažas novērst nebija iespējams.

                     (16)

                     Līdz ar to par vismaz viena propikonazolu saturoša augu aizsardzības līdzekļa vienu vai vairākiem reprezentatīviem lietojumiem nav konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc ir lietderīgi darbīgās vielas propikonazola apstiprinājumu saskaņā ar minētās regulas 20. panta 1. punkta b) apakšpunktu neatjaunot.

                     (17)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (18)

                     Dalībvalstīm būtu jāatvēl pietiekams laiks, lai tās varētu atsaukt propikonazolu saturošu augu aizsardzības līdzekļu atļaujas.

                     (19)

                     Ja attiecībā uz propikonazolu saturošiem augu aizsardzības līdzekļiem dalībvalstis saskaņā ar Regulas (EK) Nr. 1107/2009 46. pantu nosaka pagarinājuma periodu, šim periodam būtu jābeidzas ne vēlāk kā 2020. gada 19. martā.

                     (20)

                     Ar Komisijas Īstenošanas regulu (ES) 2018/84 (11) propikonazola apstiprinājuma termiņš tika pagarināts līdz 2019. gada 31. janvārim, lai atjaunošanas procedūru varētu pabeigt pirms vielas apstiprinājuma termiņa beigām. Ņemot vērā to, ka lēmums ir pieņemts pirms šā pagarinātā termiņa beigām, šī regula būtu jāpiemēro pēc iespējas drīzāk.

                     (21)

                     Šī regula neliedz iespēju saskaņā ar Regulas (EK) Nr. 1107/2009 7. pantu iesniegt citus pieteikumus uz propikonazola apstiprināšanu.

                     (22)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma neatjaunošana
            Darbīgās vielas propikonazola apstiprinājumu neatjauno.

            2. pants
            Grozījums Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikuma A daļā svītro 58. ierakstu par propikonazolu.

            3. pants
            Pārejas pasākumi
            Dalībvalstis vēlākais līdz 2019. gada 19. jūnijam atsauc tādu augu aizsardzības līdzekļu atļaujas, kas kā darbīgo vielu satur propikonazolu.

            4. pants
            Pagarinājuma periods
            Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir pēc iespējas īsāks un beidzas ne vēlāk kā 2020. gada 19. martā.

            5. pants
            Stāšanās spēkā

            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 28. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2003. gada 17. jūlija Direktīva 2003/70/EK, ar ko groza Padomes Direktīvu 91/414/EEK, lai tajā kā aktīvas vielas iekļautu mekopropu, mekopropu-P un propikonazolu (OV L 184, 23.7.2003., 9. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA (Eiropas Pārtikas nekaitīguma iestāde), 2016. Conclusion on the peer review of the pesticide risk assessment of the active substance propiconazole. EFSA Journal 2017;15(7):4887, 28 lpp. 10.2903/j.efsa.2017.4887.

            (7)  Eiropas Ķimikāliju aģentūra (ECHA) (2016). Opinion of the Committee for Risk Assessment on a dossier proposing harmonised classification and labelling of propiconazole (ISO); (2RS,4RS;2RS,4SR)-1-{[2-(2,4-dichlorophenyl)-4-propyl-1,3-dioxolan-2-yl]methyl}-1H-1,2,4-triazole.

            (8)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

            (9)  Komisijas 2018. gada 4. oktobra Regula (ES) 2018/1480, ar ko, pielāgojot zinātnes un tehnikas attīstībai, groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un labo Komisijas Regulu (ES) 2017/776 (OV L 251, 5.10.2018., 1. lpp.).

            (10)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).

            (11)  Komisijas 2018. gada 19. janvāra Īstenošanas regula (ES) 2018/84, ar ko attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, klotianidīnam, vara savienojumiem, dimoksistrobīnam, mankocebam, mekopropam-P, metirāmam, oksamilam, petoksamīdam, propikonazolam, propinebam, propizamīdam, piraklostrobīnam un zoksamīdam groza Īstenošanas regulu (ES) Nr. 540/2011 (OV L 16, 20.1.2018., 8. lpp.).